Tema (film)
<s>Tema () je sovjetski igrani film snimljen u režiji Gljeba Panfilova i premijerno prikazan 1986. godine.</s><s>Po žanru je mješavina drame i komedije, a protagonist, čiji lik tumači Mihail Uljanov je uspješni pisac konformističkih drama, koji, duboko nezadovoljan kvalitetom svojih djela i suočen sa spisateljskom blokadom, odlazi u mali gradić.</s><s>Radnja prikazuje kako se tamo sreće sa kustosticom lokalnog muzeja (koju glumi Ina Čurikova), ali kako ga ona odbija.</s>

<s>Tema je originalno nastala po narudžbi sovjetskih vlasti, koje su zahtijevale film u kojem bi se kritizirao tadašnji disidentski pokret.</s><s>Panfilov je prilično nevoljko prihvatio sudjelovanje u projektu, ali je zajedno sa scenaristom Aleksandrom Červinskim film, gdje se kao sporedan lik pojavljuje frustrirani naučnik koji namjerava emigrirati u SAD (i čiji lik tumači Stanislav Ljubšin), iskoristio kao priliku da se kroz satirički prikaz glavnog lika obračuna sa konformizmom i licemjerjem establišmentskih inteektulaca u tadašnje doba Brežnjevljeve stagnacije.</s><s>Film je originalno snimljen 1979. godine, ali je CK KPSS nakon zatvorene projekcije kritizirao film i zbog toga je on završio u bunkeru.</s><s>Panfilov je sljedećih godina pokušavao premontiranjem i raznim rezovima zadovoljiti cenzore, ali je tek dolazak Glasnosti omogućio da se održi premijera 1986. godine.</s><s>Film je dobro prošao kod kritike, ali je publika bila ravnodušna ili zbunjena.</s><s>Sljedeće je godine prikazan na Berlinskom festivalu gdje je trijumfirao, osvojivši Zlatni medvjed.</s>

<s>Uloge
 Mihail Uljanov ...</s><s>Kim Jesenjin, pisac
 Ina Čurikova ...</s><s>Saša Nikolajeva, vodič u muzeju
 Stanislav Ljubšin ...</s><s>Kopač grobova, disident, Sašin prijatelj
 Jevgenij Vesnik ...</s><s>Igor Paščin, pisac
 Jevgenija Nelčajeva ...</s><s>Marija Aleksandrovna
 Natalija Seleznjova ...</s><s>Svetlana, Jesenjinova učenica
 Sergej Nikonenko ...</s><s>Sinjicin, milicajac</s>

<s>Vanjske veze 
 
 О фильме «Тема» на сайте Кино-Театр</s>

<s>Sovjetski filmovi
Dramski filmovi
Filmske komedije
Satirični filmovi
Filmovi u bunkeru</s>

